อุตุฯ ฉบับสุดท้าย หลายจังหวัดฝนยังตกหนัก พายุระดับ 5 จ่อขึ้นฝั่ง จีน
อุตุฯ ออกประกาศเตือนภัยฉบับสุดท้าย ทั่วไทยยังมีฝนหนักบางพื้นที่ จนถึง 4 ส.ค.นี้ ขณะที่โซนร้อน ฮากูปิต ทวีกำลังเป็น ไต้ฝุ่น เตรียมขึ้นฝั่งประเทศจีนเมื่อเวลา 17.00 น. วันที่ 3 ส.ค. กรมอุตุนิยมวิทยา ออกประกาศเตือนภัยฉบับที่ 12 เรื่องหย่อมความกดอากาศต่ำบริเวณภาคเหนือตอนบน ซึ่งเป็นฉบับสุดท้าย ระบุว่าพายุระดับ 1 (หย่อมความกดอากาศต่ำกำลังแรง) ได้อ่อนกำลังลงเป็นหย่อมความกดอากาศต่ำแล้ว เมื่อเวลา 13.00 น. วันนี้ และได้เคลื่อนเข้าปกคลุมประเทศเมียนมาและบริเวณภาคเหนือตอนบนด้านตะวันตกอนึ่ง ร่องมรสุมพาดผ่านภาคเหนือ เข้าสู่หย่อมความกดอากาศต่ำบริเวณประเทศเวียดนามตอนบน ประกอบกับมรสุมตะวันตกเฉียงใต้ที่พัดปกคลุมทะเลอันดามัน ประเทศไทย และอ่าวไทยมีกำลังแรง ลักษณะเช่นนี้ทำให้ประเทศไทยมีฝนตกหนักบางพื้นที่ บริเวณภาคเหนือ ภาคตะวันออกเฉียงเหนือ ภาคตะวันออก ภาคกลาง และภาคใต้ ขอให้ประชาชนบริเวณดังกล่าวระวังผลกระทบจากฝนตกหนัก ซึ่งอาจทำให้เกิดน้ำท่วมฉับพลันและน้ำป่าไหลหลากไว้ด้วยพื้นที่ที่คาดว่าจะได้ผลกระทบมีดังนี้วันที่ 3 สิงหาคม 2563ภาคเหนือ: แม่ฮ่องสอน เชียงใหม่ เชียงราย ลำพูน ลำปาง พะเยา แพร่ น่าน อุตรดิตถ์ สุโขทัย พิษณุโลก พิจิตร กำแพงเพชร เพชรบูรณ์ และตากภาคตะวันออกเฉียงเหนือ: เลย หนองบัวลำภู อุดรธานี หนองคาย บึงกาฬ สกลนคร นครพนม ชัยภูมินครราชสีมา และบุรีรัมย์ภาคกลาง: นครสวรรค์ อุทัยธานี สุพรรณบุรี ชัยนาท กาญจนบุรี และราชบุรี ภาคตะวันออก: ชลบุรี ระยอง จันทบุรี และตราดภาคใต้: ระนอง พังงา ภูเก็ต กระบี่ เพชรบุรี ประจวบคีรีขันธ์ ชุมพร สุราษฎร์ธานีและนครศรีธรรมราชวันที่ 4 สิงหาคม 2563ภาคเหนือ: แม่ฮ่องสอน เชียงใหม่ เชียงราย ลำพูน ลำปาง สุโขทัย กำแพงเพชร และ ตากภาคตะวันออกเฉียงเหนือ: เลย หนองบัวลำภู อุดรธานี หนองคาย ขอนแก่น ชัยภูมิ นครราชสีมา และบุรีรัมย์ภาคกลาง: นครสวรรค์ อุทัยธานี ชัยนาท กาญจนบุรี และราชบุรีภาคตะวันออก: ชลบุรี ระยอง จันทบุรี และตราดภาคใต้: ระนอง พังงา ภูเก็ต เพชรบุรี ประจวบคีรีขันธ์ ชุมพร และสุราษฎร์ธานีส่วนคลื่นลมบริเวณทะเลอันดามันและอ่าวไทยตอนบนมีกำลังแรง โดยบริเวณทะเลอันดามันมีคลื่นสูง 2-4 เมตร บริเวณอ่าวไทยมีคลื่นสูง 2-3 เมตร และบริเวณที่มีฝนฟ้าคะนองคลื่นสูงมากกว่า 4 เมตร ขอให้ชาวเรือเดินเรือด้วยความระมัดระวัง และควรงดออกจากฝั่ง โดยหลีกเลี่ยงบริเวณที่มีฝนฟ้าคะนองจนถึงวันที่ 4 สิงหาคม 2563สำหรับพายุระดับ 4 (โซนร้อนกำลังแรง ฮากูปิต) ได้ทวีกำลังแรงขึ้นเป็นพายุระดับ 5 (พายุไต้ฝุ่น) แล้ว บริเวณด้านตะวันออกเฉียงเหนือของเกาะไต้หวัน คาดว่าจะเคลื่อนขึ้นฝั่งบริเวณมณฑลเจ้อเจียง ประเทศจีน ในช่วงวันที่ 3-4 ส.ค.63ซึ่งพายุนี้ไม่มีผลกระทบต่อประเทศไทย.
อุตุฯ ออกประกาศเตือนภัยฉบับสุดท้าย ทั่วไทยยังมีฝนหนักบางพื้นที่ จนถึง 4 ส.ค.นี้ ขณะที่ โซนร้อน ฮากูปิต ทวีกำลังเป็น ไต้ฝุ่น เตรียมขึ้นฝั่งประเทศจีน
พยากรณ์อากาศ,กรมอุตุนิยมวิทยา,ประกาศเตือนภัย,พายุ,ฝนตกหนัก,พายุซินลากู,น้ำท่วม,ข่าวทั่วไป